钦定古今图书集成/历象汇编/乾象典/第012卷 > 《披雾见青天赋》〈以莹然可仰无不清心为韵〉王起
## 钦定古今图书集成/历象汇编/乾象典/第012卷 > 《披雾见青天赋》〈以莹然可仰无不清心为韵〉王起

郁彼宿雾，蔽乎远天。雾晻需以气彻，天清泠而色鲜。
仰之弥高，五里始分其沓尔；积而能散，三光忽映其
粲然。昔人引之，以喻见贤。奇资允叶，美质相宣。岂徙
卷冥冥之净绿，觌昭昭于上元。始其杂氛，昏掩高朗，
霏微有色，散漫无象。文豹去之而退藏，螣蛇游之而
来往。将欲纵遥睇，涤烦想，则苍苍大圆之色，愿豁其
清明；英英上德之容，亦如其瞻仰。及夫收地表，歇天
衢，启晨光之有耀，辟丽景而多娱。于是碧落如迩，青
冥若无，既仰之而不及，将靓止而岂殊。且欲盖而彰，
人与天而合契；不言而信，天与貌而相符，则知贤为
众伙。人不知兮蔽之孰可；天实悠久，雾不披兮，睹之
则不。故将通显于幽情，配美于高明，空蒙既同于席
卷，寥廓乃俞于冰清。惟人也，玉立斯映；惟天也，管窥
莫竞。既遐迩之无氛，自心神而可莹。状烟消于幕幕，
始露澄潭；凝尘洗之濛濛，自开朗镜。所以彰风采之
巽，见光仪之盛。异哉一言之人，万祀攸钦。陋决云而
观剑，小披沙而见金。有美人兮，青阳是仰，深镜斯临。
自然比天于霄汉，卷雾于沉阴。亦何必观乐广之容，
始钦重器；信《卫》《瓘》之说。方获明心者哉。